CELEX: 32022D0637
Language: lt
Date: 1649808000000
Title: Tarybos sprendimas (BUSP) 2022/637 2022 m. balandžio 13 d. kuriuo keičiamas Sprendimas (BUSP) 2022/339 dėl paramos priemonės pagal Europos taikos priemonę Ukrainos ginkluotosioms pajėgoms remti

2022 4 19   
               
               
                  LT
               
               
                  Europos Sąjungos oficialusis leidinys
               
               
                  L 117/36
               
            
         TARYBOS SPRENDIMAS (BUSP) 2022/637
         2022 m. balandžio 13 d.
         kuriuo keičiamas Sprendimas (BUSP) 2022/339 dėl paramos priemonės pagal Europos taikos priemonę Ukrainos ginkluotosioms pajėgoms remti
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 41 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2022 m. vasario 28 d. Taryba priėmė Sprendimą (BUSP) 2022/339 (1), kuriuo nustatyta paramos priemonė, kurios finansinė orientacinė suma yra 50 000 000 EUR ir kuri skirta finansuoti mirtinai jėgai panaudoti neskirtos įrangos ir reikmenų, pavyzdžiui, asmeninių apsaugos priemonių, pirmosios pagalbos rinkinių ir degalų, tiekimą Ukrainos ginkluotosioms pajėgoms;
                  
               
                     (2)
                  
                  
                     2022 m. kovo 23 d. Taryba priėmė sprendimą (BUSP) 2022/472 (2), kuriuo iš dalies pakeistas Sprendimas (BUSP) 2022/339 ir finansinė orientacinė suma padidinta iki 100 000 000 EUR;
                  
               
                     (3)
                  
                  
                     atsižvelgiant į tebesitęsiančią Rusijos Federacijos agresiją prieš Ukrainą, finansinė orientacinė suma turėtų būti padidinta papildoma 50 000 000 EUR suma, skirta finansuoti mirtinai jėgai panaudoti neskirtos įrangos ir reikmenų, pavyzdžiui, asmeninių apsaugos priemonių, pirmosios pagalbos rinkinių ir degalų, tiekimą Ukrainos ginkluotosioms pajėgoms. Pagalbos priemonės trukmė taip pat turėtų būti pratęsta 24 mėnesiais;
                  
               
                     (4)
                  
                  
                     Sprendimas (BUSP) 2022/339 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2022/339 iš dalies keičiamas taip:
            
                        1)
                     
                     
                        1 straipsnio 4 dalis pakeičiama taip:
                        
                           „4.   Paramos priemonės trukmė yra 60 mėnesių nuo šio sprendimo priėmimo.“;
                        
                     
                  
                        2)
                     
                     
                        2 straipsnio 1 dalis pakeičiama taip:
                        
                           „1.   Finansinė orientacinė suma, skirta su paramos priemone susijusioms išlaidoms padengti, yra 150 000 000 EUR.“;
                        
                     
                  
                        3)
                     
                     
                        2 straipsnio 3 dalis pakeičiama taip:
                        
                           „3.   Vadovaujantis Sprendimo (BUSP) 2021/509 29 straipsnio 5 dalimi, paramos priemonių administratorius po šio sprendimo priėmimo gali pakviesti teikti įnašus, ne daugiau kaip 150 000 000 EUR. Administratoriaus paramos priemonėms sutelktos lėšos naudojamos tik išlaidoms, neviršijančioms Sprendimu (BUSP) 2021/509 įsteigto komiteto patvirtintų ribų šiai paramos priemonei skirtame 2022 m. taisomajame biudžete ir vėlesnių metų biudžetuose, apmokėti.“;
                        
                     
                  
                        4)
                     
                     
                        2 straipsnio 4 dalis pakeičiama taip:
                        
                           „4.   Išlaidos, susijusios su paramos priemonės įgyvendinimu, atitinka finansavimo reikalavimus nuo 2022 m. sausio 1 d. iki datos, kurią nustatys Taryba. Ne mažiau kaip 66 procentai finansinės orientacinės sumos skiriama nuo 2022 m. kovo 11 d. patirtoms išlaidoms padengti.“
                        
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2022 m. balandžio 13 d.
            
               
                  Tarybos vardu
               
               
                  Pirmininkas
               
               J.-Y. LE DRIAN
            
         
         
            (1)  2022 m. vasario 28 d. Tarybos sprendimas (BUSP) 2022/339 dėl paramos priemonės pagal Europos taikos priemonę Ukrainos ginkluotosioms pajėgoms remti (OL L 61, 2022 2 28, p. 1).
         
            (2)  2022 m. kovo 23 d. Tarybos sprendimas (BUSP) 2022/472, kuriuo iš dalies keičiamas Sprendimas (BUSP) 2022/339 dėl paramos priemonės pagal Europos taikos priemonę Ukrainos ginkluotosioms pajėgoms remti (OL L 96, 2022 3 24, p. 45).